แอสเซทพลัส คาดสัปดาห์นี้ดอกเบี้ยพันธบัตรขึ้นอีก
บลจ.แอสเซทพลัส คาดสัปดาห์นี้ดอกเบี้ยพันธบัตรขึ้นอีกเล้กน้อย
3 ส.ค. 2553

บลจ.แอสเซทพลัส คาดสัปดาห์นี้ดอกเบี้ยพันธบัตรขึ้นอีกเล้กน้อย 
นายวิน อุดมรัชตวนิชย์ รองกรรมการผู้จัดการและหัวหน้าเจ้าหน้าที่บริหารการลงทุน บริษัทหลักทรัพย์จัดการกองทุน (บลจ.) แอสเซท พลัส คาดว่า สัปดาห์นี้อัตราผลตอบแทนพันธบัตรรัฐบาลอาจจะปรับตัวเพิ่มสูงขึ้นเล็กน้อยจากการที่ตัวเลขอัตราเงินเฟอทั่วไปประจําเดือน ก.ค. 53 ปรับเพิ่มขึ้นเล็กน้อยมาอยูที่ 3.4% และเปนการยืนเหนือระดับ 3% ตอเนื่องเปนเดือนที่ 3 
ทั้งนี้ อัตราเงินเฟ้อในประเทศที่ปรับเพิ่มขึ้นน่าจะเป็นปัจจัยที่ทำให้ธนาคารแห่งประเทศไทย (ธปท.) ปรับขึ้นอัตราดอกเบี้ยนโยบายต่อเนื่องอีกในการประชุมเดือน ส.ค. และ ต.ค. ซึ่งทำให้อัตราดอกเบี้ยนโยบายมีโอกาสปรับขึ้นมาอยู่ที่ระดับ 2% ในช่วงสิ้นปี จากระดับ 1.5% ในปัจจุบัน 
“คำแนะนำการลงทุนในกองทุนตราสารหนี้ในช่วงนี้ยังคงแนะนำให้ลงทุนในกองทุนตราสารหนี้ระยะสั้นๆ ไม่เกิน 1 ปี เพื่อไม่ให้เสียโอกาสในการลงทุนในช่วงดอกเบี้ยขาขึ้น” นายวิน กล่าว
ในวันที่ 4-10 ส.ค. บลจ.แอสเซทพลัสจะเสนอขายกองทุนเปิดแอสเซทพลัสไทยฟิกซ์ 1/6M (ASP-THFIXED1/6M) มีนโยบายลงทุนพันธบัตรรัฐบาลไทย อายุประมาณ 6 เดือน และคาดว่า จะได้ผลตอบแทนหลังหักค่าใช้จ่ายกองทุน ประมาณ  1.57% ต่อปี